Estis grava defio organizi tian aranĝon en virtuala formo, kunigi kolegojn el Eŭropo, Ameriko kaj Azio en la sama tempo kaj kunmeti laŭ subtemoj prelegojn en tri lingvoj: Esperanto, angla kaj pola. La simpozio estis vere internacia danke al la prelegantoj kaj diskutgvidantoj el 23 landoj (70% ekster Pollando). 31 prelegoj estis faritaj en Esperanto, 22 angle, 4 pole.
#000001
La programo estis riĉa kaj la diskutoj viglaj. La ĉefaj sekcioj (en pluraj blokoj) estis interkultura komunikado, lingvopolitiko kaj interkultura instruado. Ankaŭ la diskutrondoj traktis tiujn ĉi temojn ĵaŭde vespere (gvidataj de Ilona Koutny, Federico Gobbo kaj Duncan Charters) donante eblecon por dialogo inter esperantistaj kaj aliaj kolegoj.
#000002
Ni mencias ankaŭ la specialan blokon kaj ĉefprelegon pri gestolingvoj (kun la partopreno de surda esploristino). La publiko povis demandadi tuj post la prelegoj kaj en la diskutejoj post la sesioj.
#000004
Danke al la virtuala formo pli ol 300 aliĝintoj el la tuta mondo el pli ol 40 landoj povis sekvi la programon. La aliĝintoj povos rerigardi la prelegojn dum unu monato en la platformo, poste nur kelkaj elektitaj prelegoj aperos publike en speciala Youtube-kanalo. Estas planate aperigi monografion el elektitaj kaj prilaboritaj prelegoj.
#000005
Dum la fermo, post la dankvortoj de la gvidantino de la Interlingvistikaj Studoj, okazis raportoj pri la ĉefaj temoj. La tuto fermiĝis per mallonga muzika adiaŭo prezentita de Suzana Kornicka, kiu kutime vigligas la bankedojn dum la interlingvistikaj sesioj kaj simpozioj.
#000006
Ni dankas la kunlaboron al Katalin Kováts, gvidanto de la edukista portalo Edukado.net, la bonegan teknikan realigon al la teamo de E@I – Sonja, Dorota, Matthieu sub la gvido de Petro Baláž – kun kiuj ni estis en konstanta rilato dum la lastaj semajnoj. Same ni dankas al la fondaĵo Esperantic Studies Foundation, kiu helpis la financan flankon de la teknika aranĝo.
#000007
Musklaku la kovrilon por legi pliajn informojn.
#000013